钦定古今图书集成/明伦汇编/氏族典/第107卷 > 《廖用贤尚友录》 > 梅尧臣
## 钦定古今图书集成/明伦汇编/氏族典/第107卷 > 《廖用贤尚友录》 > 梅尧臣

按《宋史梅尧臣传》：“尧臣字圣俞，宣州宣城人，侍读学
士询从子也。工为诗，以深远古淡为意。用询荫为河
南主簿，历德兴县令，知建德、襄城县，监湖州税，佥书
忠武、镇安判官，监永丰仓。大臣屡荐宜在馆阁，召试，
赐进士出身，为国子监直讲，累迁尚书都官员外郎，
预修《唐书》成，未奏而卒。”